BASES CONVOCATORIA INTEGRACIÓN AUXILIARES POLICÍA LOCAL E POLICÍAS INTERINOS NO CORPO DA POLICÍA LOCAL DE CAMBADOS
ADMINISTRACIÓN LOCAL — Municipal — Cambados (Persoal, oposicións, 22/12/2015)

Convocanse probas selectivas para a provisión en propiedade, polo sistema de concurso-oposición, de 4 prazas de policía da Policía Local de Cambados, correspondente á subescala de servizos especiais, escala de Administración especial, do Real Decreto Lexislativo 781/86, de 18 de abril, polo que se aproba o Texto Refundido das disposicións legais vixentes en materia de Réxime Local e á escala básica da Lei 4/2007, de 20 de abril, de Coordinación de policías locais de Galicia. As prazas obxecto desta convocatoria están dotadas cas retribucións correspondentes ó subgrupo C1, nivel 18, segundo a dotación no cadro de persoal. Catro prazas de garda da Policía Local cas seguintes características:= Grupo: C1.= Escala de Administración Especial.= Subescala de Servizos Especiais.= Número de vacantes: 4 Establécese o sistema de concurso-oposición segundo a disposición adicional segunda da Lei 4/2007 relativa á integración de vixiantes e auxiliares de Policía Local, o previsto no Decreto 243/2008, e a Orde de 28 de xaneiro de 2009 pola que se determinan as probas de selección, temarios e baremos de méritos, para a integración dos vixiantes e auxiliares de policía ou interinos, para o acceso como vixiantes municipais e a contratación de auxiliares de policía de tempada.1) Posuír a nacionalidade española.2) Ter unha antigüidade mínima de tres anos de servizo continuados.3) Estar prestando servizos neses postos á entrada en vigor da Lei 4/2007, de 20 de abril, de coordinación de policías locais.4) Estar en posesión da titulación esixible para o acceso como funcionario do grupo C1.5) Acreditar a aptitude física mediante a presentación dun certificado médico, en que conste expresamente que a persoa candidata reúne as condicións físicas e sanitarias necesarias e suficientes para a realización dos exercicios da presente oposición, así como de non padecer enfermidade ou eiva física ou psíquica que impida ou sexa incompatible co desenvolvemento das función do posto de traballo.6) Non ter sido separado/a mediante expediente disciplinario do servizo de calquera das Administracións públicas, nin estar inhabilitado/a absoluta ou especialmente para o acceso a empregos ou cargos públicos por resolución xudicial firme.7) Estar en posesión do permiso de conducción das clases A2 e B con BTP.8) Comprometerse a portar armas, e no seu caso, chegar a empregalas, mediante declaración por escrito.9) Todos os requisitos esixidos nos apartados anteriores deberán posuílos as persoas aspirantes o día que remate o prazo para presentar as solicitudes, e conservalos, polo menos, ata a data do seu nomeamento.10) Aboamento da taxa por dereitos de exame, que deberá facerse efectiva mediante ingreso no Código Internacional de C/C nº ES25.2080.5021.5831.1000.6206. O importe esixido como taxa, segundo a Ordenanza fiscal é o de 27,40 €. As persoas que desexen tomar parte nas probas selectivas convocadas deberán facelo constar mediante unha instancia dirixida ó/á Alcalde/sa, segundo o modelo de instancia que se facilitará nas oficinas municipais, achegándolle unha fotocopia do documento nacional de identidade, e a documentación acreditativa dos méritos alegados para a fase de concurso debidamente compulsados. Neste sentido, na fase de concurso só se terán en conta os méritos que se xustifiquen documentalmente dentro do prazo de presentación de instancias. Para ser admitidos/as nas probas selectivas correspondentes as persoas aspirantes deberán manifestar nas súas solicitudes de participación que reúnen todas e cada unha das condicións esixidas na data en que finalice o prazo de presentación da instancia. O prazo para presentar as solicitudes será de 20 días naturais, contados a partir do día seguinte ó da publicación da convocatoria no Boletín Oficial do Estado, e previa publicación do texto íntegro das bases e a convocatoria no Boletín Oficial da Provincia e o anuncio no Diario Oficial de Galicia. A presentación de solicitudes poderá facerse ben no Rexistro Xeral do Concello, ben en calquera das formas establecidas no artigo 38.4 da Lei 30/1992, de réxime xurídico das Administracións Públicas e do procedemento administrativo común. As solicitudes que se presentaren a través da Oficina de Correos deberán entregarse nun sobre aberto para ser seladas e datadas polo/a funcionario/a de Correos antes de seren certificadas. Finalizado o prazo dos vinte días naturais fixado para presentar as solicitudes, a Alcaldía ditará resolución, no prazo máximo de un mes, declarando aprobada a lista de persoas admitidas e excluídas con especificación, se fora o caso, dos motivos de exclusión, que se publicará no B. O. P. e no taboleiro de anuncios do Concello de Cambados. As persoas aspirantes excluídas disporán dun prazo de dez días, contados a partir do seguinte ó da publicación da resolución, para poder emendar, de ser o caso, o defecto que motivase a exclusión. No suposto de producirse reclamacións deberá ditarse unha nova resolución ben estimándoas ben desestimándoas ca publicación da listaxe definitiva no B. O. P. e no taboleiro de anuncios do Concello. Contra a resolución da Alcaldía, aprobatoria da listaxe definitiva, poderase interpor un recurso potestativo de reposición ante o mesmo órgano que o ditou, no prazo dun mes a partir do día seguinte ó desta notificación ou ben recurso contencioso-administrativo ante o Xulgado do Contencioso-administrativo, nos termos establecidos no artigo 46 da Lei 29/1998, de 13 de xullo, reguladora da Xurisdicción Contencioso-administrativa. O feito de figurar incluído/a na relación de persoas admitidas non prexulga que se lles recoñeza ás persoas interesadas posuír os requisitos esixidos no procedemento selectivo convocado, que deberán ser xustificados documentalmente no suposto de que os/as aspirantes admitidos/as superasen as probas selectivas. Os/as membros do tribunal serán designados/as segundo o disposto no artigo 60 da Lei 7/2007, do Estatuto básico da Función pública e en atención ó principio de imparcialidade e profesionalidade dos seus membros. O tribunal estará composto por: — Presidente/a: nomeado/a entre persoal funcionario de carreira de calquera Administración Local. — Secretario/a (con voz e sen voto): o/a da Corporación ou funcionario/a en quen delegue. — Tres vogais, funcionarios/as de carreira de calquera Administración dos que polo menos dous serán membros da Policía Local de algún Concello de Galicia. De todos os postos nomearanse titulares e suplentes. O tribunal poderá dispor a incorporación ós seus traballos de asesores/as especialistas, con voz e sen voto, cando a natureza ou as circunstancias dalgunha das probas así o aconselle, limitándose os mencionados asesores/as a prestaren a súa colaboración nas súas especialidades técnicas. Xuntamente ca lista de persoas admitidas ás probas, publicarase no B. O. P. e no taboleiro de anuncios do Concello a resolución pola que se nomean os/as membros titulares e suplentes do tribunal cualificador. Os/as membros do tribunal deberán absterse de intervir, comunicándolle á Alcaldía cando neles concorrera algunha das circunstancias previstas no artigo 28 da Lei 30/1992, así como cando tivesen realizado tarefas de preparación de aspirantes durante os cinco anos anteriores á publicación desta convocatoria. Así mesmo, as persoas aspirantes poderán recusar ós membros do tribunal cando neles concorrera algunha das circunstancias previstas para a abstención e de conformidade co establecido no artigo 29 da Lei 30/92. O tribunal cualificador deberá constituirse na data que designe o/a presidente/a, entendéndose válidamente constituído cando asista a maioría absoluta dos membros de cada tribunal, titulares ou suplentes. Na sesión constitutiva de cada tribunal adoptaranse as decisión pertinentes para o correcto desenvolvemento das probas selectivas. A partir da sesión de constitución cada tribunal, para a ctuar válidamente, requirirá a presenza da maioría absoluta dos seus membros, titulares ou suplentes, e axustará as súas actuacións en todo momento ó disposto na Lei 30/1992 e ás bases xerais e específicas desta convocatoria. Os/as membros do tribunal e os seus asesores que asistan á sesión percibirán as indemnizacións pola súa asistencia segundo a contía legalmente establecida. Na fase de concurso comprobaranse e cualificaranse os méritos alegados polas persoas aspirantes, que deben xustificarse fidedignamente con documentos orixinais ou unha copia autentificada acreditativa daqueles. A fase de concurso será previa. Nesta fase valoraranse exclusivamente os méritos específicos a que se fai referencia no baremo que posteriormente se indica. As persoas aspirantes serán convocadas para cada exercicio nun único chamamento, sendo excluídas do proceso quen non compareza, podéndose considerar os casos de forza maior, debidamente xustificados. As persoas aspirantes deberán en cada momento que sexan requiridos, acreditar a súa identidade diante do tribunal. Despois da convocatoria que se fará para a primeira proba, mediante anuncio no B. O. P., as demáis convocatorias anunciaranse no taboleiro de anuncios do Concello e no lugar de realización das probas. Dende a finalización dun exercicio ó comezo do seguinte terá que transcorrer un prazo mínimo de 24 horas, non podéndose superar un máximo de 45 días.1. Fase de concurso.— Esta valoración realizarase de acordo co baremo que figura no ANEXO I.2. Fase de oposición.— Esta fase constará das seguintes probas: A) EXERCICIO 1: PROBAS FÍSICAS.— As probas de aptitude física terán a cualificación de apto ou non apto. Para obter a cualificación de apto é necesario non superar as marcas establecidas como máximas para as probas 1.1, 1.4 e 1.5, e alcanzar e superar os mínimos das probas 1.2 e 1.3. Os exercicios realizaranse pola orde en que están relacionados e cada un é eliminatorio para realizar o seguinte. Establécense diferentes marcas para cada sexo e grupos de idade: de 18 a 36 anos, de 37 a 48, e de 49 e máis anos. O/a aspirante estará incluído no grupo de idade correspondente, tendo en conta a súa idade o día de realización das probas. As probas realizaranse de forma individual, agás as de resistencia xeral e natación que poderán facerse de forma colectiva se así o considera o tribunal. Nas probas de resistencia xeral e natación disponse dunha soa posibilidade de execución; no resto permítese unha segunda realización cando na primeira non se obteña a cualificación de apto/a. O desenvolvemento de cada unha das probas físicas deberá realizarse en lugares axeitados ó tipo de proba que se vai executar. En todas as probas deberase empregar un sistema de medición que garanta a exactitude e certeza das marcas individuais obtidas por cada opositor. A).1. Proba de velocidade: carreira de 50 metros lisos.— Realizarase nunha pista de atletismo ou calquera zona totalmente chá de terreo compacto.= O/a aspirante colocarase na pista no lugar sinalado, e poderá realizara saída de pé ou agachado, sen utilizar tacos de saída. As marcas máximas en segundos esixidas para a superación da proba por tramos de idade son: A).2. Proba de potencia de tren superior: os homes realizarán flexión de brazos e as mulleres suspensión en barra: A.2.1. Flexións de brazos.— Realizaranse en ximnasio ou campo de deportes.= Iniciarase desde a posición de suspensión pura, agarrando a barra cas palmas das mans núas, á fronte, e cos brazos totalmente estendidos.= A flexión completa realizarase de maneira que o queixo asome por enriba da barra. Antes de iniciar outra nova flexión será necesario estender totalmente os brazos. Non se permite o balanceo do corpo ou a axuda con movementos das pernas.= Contaranse soamente as flexións completas e realizadas correctamente. O número mínimo de flexións esixibles, por tramos de idade, son: A.2.2. Suspensión en barra.— Realizarase en ximnasio ou campo de deportes.= O exercicio consistirá ne quedar, o maior tempo posible, na posición que se describe: brazos flexionados, agarrado/a cas palmas das man cara atrás, pernas completamente estendidas e sen tocar o chan, queixo situado por enriba da barra e sen ter contacto con ela.= Os tempos mínimos en segundos esixidos para a superación da proba, por tramos de idade, son: A).3. Proba de potencia de tren inferior: salto horizontal.— Realizarase en ximnasio ou campo de deportes, con chan horizontal e, ca superficie adecuada para efectuar a medición das marcas.= O/a aspirante colocarase de pé detrás dunha liña sen pisala, cos pes separados, paralelos entre si e á mesma altura. Realizará un salto horizontal caendo cos dous pes ó chan. Medirase a distancia entre a liña de saída ata a marca do apoio de caída máis próximo á liña.= As marcas mínimas en centímetros, esixidas para a superación da proba, por tramos de idade, son: A).4. Proba de resistencia xeral: carreira de 1.000 metros lisos.— Realizarase en pista de atletismo ou en calquera zona totalmente chá de terreo compacto.= O/a aspirante colocarase na pista no lugar indicado. A saída realizarase en pé.= Será eliminado o corredor que abandone a pista durante a carreira.= As marcas máximas en minutos esixidas para a superación da proba, por tramos de idade, son: A).5. Proba de natación: 25 metros estilo libre.— Realizarase nunha piscina que permita efectuar o percorrido sen facer viraxes.= O/a aspirante poderá colocarse para a saída, ben sobre a plataforma, ben no borde da piscina, ou ben no interior do vaso, debendo permanecer neste último caso en contacto co borde da saída.= Unha vez que se dé o sinal de saída, os/as aspirantes, ben en mergullo ou por impulsión sobre a parede, segundo a situación de partida adoptada, iniciarán a proba empregando calquera estilo para a súa progresión.= As marcas máximas en segundos para a superación das probas, por tramos de idade, son: B) EXERCICIO 2: PROBA DE AVALIACIÓN DE COÑECEMENTOS.— A proba de avaliación dos coñecementos dos/as aspirantes deberá amosar a preparación intelectual deles/as e o dominio dos contidos do temario que se inclúe como Anexo II.= Consistirá na contestación por escrito dun cuestionario de 100 preguntas tipo test, con 4 alternativas de resposta cada unha, que serán propostas polo tribunal. Os/as aspirantes disporán dun tempo máximo de dúas horas para a súa realización.= A proba calificarase polo tribunal de cero a dez puntos. Será preciso acadar cinco puntos como mínimo para non quedar eliminado/a. a cualificación farase atendendo á seguinte fórmula: N=(A-F/3)/10.= Sendo N= nota final da proba; A= preguntas acertadas; F= preguntas erradas. C) EXERCICIO 3: PROBAS PSICOTÉCNICAS.— Estas probas están dirixidas a determinar as actitudes e aptitudes persoais dos/as aspirantes e a súa adecuación ás función policiais que deberán desempeñar, comprobando que presentan un perfil psicolóxico axeitado.= A cualificación será de apto/a ou non apto/a e serán realizadas por persoal especialista. C).1. Proba de intelixencia.— Realizarase unha valoración do nivel intelectual e doutras aptitudes específicas, explorando todos ou varios dos aspectos seguintes: intelixencia xeral, comprensión e fluidez verbal, comprensión de ordes, razoamento cognitivo, atención discriminativa e resistencia á fatiga intelectual. C).2. Proba de personalidade.— As probas de personalidade orientaranse a avaliar os trazos da personalidade máis significativos e relevantes para o desempeño da función policial, así como o grao de adaptación persoal e social dos aspirantes. Así mesmo, deberá descartarse a existencia de síntomas ou trastornos psicopatolóxicos e ou da personalidade. Exploraranse os aspectos que a continuación se relacionan: estabilidade emocional, autoconfianza, capacidade empática e interese polos demaís, habilidades interpersoais, control axeitado da impulsividade, axuste persoal e social, capacidade de adaptación ás normas, capacidade de afrontamento do estrés e motivación polo traballo policial. Os resultados obtidos nas probas deberán ser obxecto de contraste mediante a realización dunha proba individual, que consistirá na contestación a un cuestionario, formulado verbalmente, ca finalidade de valorar tamén o estado psicolóxico dos/as candidatos/as. Deste modo, aparte das características de personalidades inaladas anteriormente, exploraranse ademais os seguintes aspectos: existencia de niveis disfuncionais de estrés ou de trastornos do estado de ánimo, problemas de saúde, consumo excesivo ou de risco de alcohol ou outros tóxicos e grao de medicación e expectativas respecto da función policial. D) EXERCICIO 4: PROBA DE RECOÑECEMENTO MÉDICO.— O recoñecemento médico será efectuado por facultativos especialistas e o seu fin é garantir que os/as aspirantes estén en condicións idóneas para o exercicio das funcións policiais propias do posto de traballo.—Calificarase como apto ou non apto. Ós efectos da exclusión do/a aspirante, terase en conta o seguinte: — Obesidade-delgadeza, que sexan manifestas e dificulten ou incapaciten para o exercicio das funcións propias do cargo. O índice de masa corporal (IMC) non poderá ser inferior a 18,5 nin superior a 29,9. — Calqueira enfermidade, padecemento ou alteración de carácter físico, psíquico ou sensorial, que a xuízo dos facultativos médiocs, impida, limite ou dificulte o exercicio das funcións policiais. E) PROBA DE COÑECEMENTO DE LINGUA GALEGA.— A proba de coñecemento de lingua galega estár dirixida á comprobación, por parte do tribunal, de que os/ aspirantes comprenden, falan e escriben correctamente o galego, someténdoos á proba ou probas que consideren máis adecuada/s. Non obstante, os aspirantes que acrediten, con carácter previo e de xeito normativamente establecido, o coñecemento da lingua galega, daráselles por superada esta proba ca cualificación de apto. Décima.—Cualificación final e relación de persoas aprobadas.— Rematadas as probas, o tribunal outorgará a cada aspirante a puntuación final obtida, que corresponderá ca cualificación da proba de coñecementos, referida ó temario. Tendo en conta que, por tratarse dun concurso-oposición, a nota final do procedemento selectivo se deberá obter ponderando a puntuación obtida en cada unha das partes, correspondéndolle un 40% da dita nota á fase de concurso e un 60% á de oposición, a determinación desa nota final será a suma das notas parciais ponderadas do seguinte xeito: — Fase de concurso: á puntuación máxima nesta fase (20 puntos) corresponderalle a nota ponderada máxima que é de 4 puntos. Para a determinación da nota ponderada de cada aspirante aplicarase a regra de tres simple, cun máximo de 3 decimais sen redondeo. — Fase de oposición: á puntuación máxima nesta fase (10 puntos), corresponderalle a nota ponderada máxima, que é de 6 puntos. Para a determinación da nota ponderada de cada aspirante aplicarase a regra de tres simple, cun máximo de 3 decimais sen redondeo. Unha vez calculada a puntuación final de cada aspirante, elaborarase unha listaxe destes baseándose na súa puntuación e por orde decrecente, resultando aprobados aqueles que, tendo en conta o número de prazas, obtivesen as notas máis altas. Unha vez determinada a culificación final, o tribunal fará pública a relación de persoas aprobadas por orde de puntuación no taboleiro de anuncios do Concello. O tribunal non poderá en ningún caso aprobar nin declarar que superou as probas selectivas un número superior de aspirantes ó das prazas convocadas en cada proceso selectivo. Calquera proposta de persoas aprobadas que incumpra o establecido anteriormente será nula de pleno dereito. No suposto de empate nas puntuacións totais finais de dous ou máis aspirantes, este resolverase tendo en conta a maior puntuación obtida no primeiro exercicio e, se isto non fose suficiente, pola puntuación obtida nos sucesivos exercicios e por último, a puntuación obtida na fase de concurso, ata que o empate se resolva. Décimo primeira.—Achega de documentos por parte dos opositores/as aprobados/as.— A relación de persoas aprobadas publicada no taboleiro de anuncios do Concello, conterá unha advertencia lembrándolles ós opositores aprobados que deberán presentar a documentación sinalada nas bases para xustificar que cumpren os requisitos esixidos para ingresar na función pública local e acceder á praza convocada. As persoas aspirantes propostas achegarán, dentro do prazo de 20 días naturais, contados dende a publicación da relación de aprobados, os documentos acreditativos dos requisitos esixidos na base cuarta da convocatoria. Quen non presentara a documentación sinalada anteriormente dentro do prazo fixado, agás causa de forza maior, non poderá ser nomeado funcionario/a de carreira, nin tampouco se do exame da documentación se deducise que carece dalgún dos requisitos. Décimo segunda.—Nomeamento do persoal.— Concluído o proceso selectivo, os/as aprobados/as, serán nomeados/as funcionarios/as en prácticas, tendo que superar un curso teórico-práctico na Academia Galega de Seguridade, antes do nomeamento definitivo como funcionario/a de carreira. Os/as que non superaren este curso en dúas convocatorias consecutivas perderán todos os dereitos a esta praza. A incorporación ó posto de traballo efectuarase dentro do prazo máximo dun mes, contado dende o día seguinte ó da notificación de nomeamento. Décimo terceira.—Incidencias.— O tribunal de cada proceso selectivo está facultado para interpretar as bases da convocatoria, así como para resolver cantas dúbidas e incidencias xurdan durante o proceso selectivo e poderá adoptar os acordos necesarios procurando a boa orde e desenvolvemento do proceso selectivo. Décimo cuarta.—Disposición final.— As bases xerais e específicas da convocatoria e cantos actos administrativos deriven destas e das actuacións do tribunais poderán ser impugnadas nos casos e na forma establecidos pola Lei 30/92, de 26 de novembro. A Administración municipal tamén poderá, no seu caso, revisar a resolución do tribunal segundo o previsto na citada Lei 30/92.1.—O Estado. Concepto. Elementos. A división de poderes. Funcións. Organziación do Estado español. Antecedentes constitucionais en España. A Constitución española de 1978. Estrutura e contido. A reforma da Constitución. O Estado español como Estado social e democrático de dereito. Dereitos e deberes constitucionais: clasificación e diferenciación.2.—Dereitos fundamentais e liberdades públicas I: dereito á vida e integridade. Liberdade ideolóxica, relixiosa e de culto. Dereito á liberdade e seguranza. Dereito á honra, á intimidade persoal e familiar e á propia imaxe. A inviolabilidade de domicilio e o segredo das comunicación. A liberdade de residencia e de circulación. O dereito á liberdade de expresión recoñecido no artigo 20 da CE.3.—Dereitos fundamentais e liberdades públicas II: dereito de reunión. Dereito de asociación. Dereito á participación nos asuntos públicos e ó acceso a función e cargos públicos. A tutela xudicial efectiva e a prohibición de indefensión. A imposición de condena ou sanción do artigo 25 da Constitución, sentido das penas e medidas de seguranza. Prohibición de tribunais de honra. O dereito á educación e á liberdade de ensino. Dereito á sindicación e á folga, especial referencia ós membros das forzas e corpos de seguranza. Dereito de petición.4.—Dereitos e deberes dos cidadáns. Os principios reitores da política social e económica. As garantías dos dereitos e liberdades. Suspensión xeral e individual destes. O Defensor do Pobo.5.—A Coroa. As Cortes Xerais. Estrutura e competencias. Procedemento de elaboración das leis. Formas de Goberno. O Goberno e a Administración. Relacións do Goberno cas Cortes Xerais. Funcións de Goberno.6.—O Poder Xudicial. Principios constitucionais. Estrutura e organización do sistema xudicial español. O Tribunal Constitucional.7.—Organización territorial do Estado. As Comunidades Autónomas. O Estatuto de autonomía de Galicia. Estrutura e disposicións xerais. Institucións: Parlamento, Presidente e Consello de Goberno. O Tribunal Superior de Xustiza de Galicia. O Valedor do Pobo.8.—Relación da Xunta de Galicia ca Administración do Estado e con outras Comunidades Autónomas. Competencias da Comunidade Autónoma de Galicia. A reforma do Estatuto de Autonomía.9.—O dereito administrativo. Fontes e xerarquía de normas.10.—O acto administrativo. Concepto. Elementos. Clases. A validez dos actos administrativos, nulidade e anulabilidade. Notificación dos actos administrativos. Cómputo de prazos. Recursos administrativos.11.—O procedemento administrativo. Concepto e principios xerais. Clases. Os interesados. A estrutura do procedemento administrativo.12.—O réxime local español. Principios e regulación xurídica. Tipos de entidades locais.13.—O municipio. Concepto e elementos. Competencias municipais. A provincia: concepto, elementos e competencias. A organización e funcionamento do municipio. O Pleno. O alcalde. A Xunta de Goberno Local. Outros órganos municipais.14.—Ordenanzas, regulamentos e bandos. Clases e procedemento de elaboración e aprobación.15.—A licenza municipal. tipos. Actividades sometidas a licenza. Tramitación.16.—Función pública local. A súa organización. Adquisición e perda da condición de funcionario. Dereitos, deberes e incompatibilidades dos funcionarios. Situacións administrativas.17.—Lei orgánica de forzas e corpos de seguranza. Funcións da policía local.18.—Lei de coordinación de policías locais de Galicia e normas de desenvolvemento. Réxime disciplinario: disposicións xerais e faltas disciplinarias.19.—A actividade da policía local como policía administrativa I: consumo. Abastos. Mercados. Venda ambulante. Espectáculos e establecementos públicos.20.—A actividade de policía local como policía administrativa II: urbanismo. Infraccións e sancións. A protección ambiental: prevención e calidade ambiental, residuos e disciplina ambiental.21.—A Lei de Emerxencias de Galicia.22.—Delitos e faltas. Circunstancias modificativas da responsabilidade criminal. Persoas responsables: autores e cómplices. Graos de perfección do delito.23.—Delitos cometidos con ocasión do exercicio dos dereitos fundamentais e das liberdades públicas garantidos pola Constitución. Delitos cometidos polos funcionarios públicos contra as garantías constitucionais.24.—Delitos contra a Administración pública. Atentados contra a autoridade e os seus axentes. Desordes públicas.25.—Homicidio e as súas formas. Faltas contra as persoas. Delitos e faltas contra o patrimonio e a orde socioeconómica.26.—Delitos contra a seguranza viaria. Faltas cometidas con ocasión da circulación de vehículos a motor. Lesións e danos imprudentes.27.—O atestado policial na Lei de axuizamento criminal. Concepto e estrutura.28.—Detención: concepto, clases e supostos. Prazos de detención. Obrigas do funcionario que efectúa unha detención. Contido da asistencia letrada. Dereitos do detido. Responsabilidades penais nas que pode incorrer o funcionario que efectúa unha detención. O procedemento de habeas corpus.29.—Lei de seguranza viaria. Regulamentos de desenvolvemento. Estrutura e conceptos xerais.30.—Normas xerais de circulación: lugar na vía, velocidade, prioridade de paso. Cambios de dirección e sentido. Adiantamentos. Parada e estacionamento. Vehículos e transportes especiais. Cinto e casco de seguranza.31.—Circulación por zonas peonís. Comportamento en caso de emerxencia. Sinais de circulación. Clasificación e orde de prioridade.32.—Procedemento sancionador por infraccións á normativa de circulación. Actuacións complementarias. Inmovilización e retirada de vehículos na vía pública. Carencia de seguro obrigatorio.33.—Accidentes de circulación: definición, tipos e actuacións da policía local. Alcoholemia. Datos. A súa consideración segundo a normativa vixente. Procedemento de indagación do grao de impregnación alcohólica.34.—Estrutura económica e social de Galicia: demografía, economía, servizos públicos, sociedade civil, novas tecnoloxías, patrimonio ecolóxico, social e cultural.35.—Vida en sociedade. Proceso de socialización. Formación de grupos sociais e masas. Procesos de exclusión e inclusión social. A delincuencia: tipoloxías e modelos explicativos.36.—Comunicación: elementos, redes, fluxos, obstáculos. Comunicación con superiores e subordinados. Equipos de traballo e atención á cidadanía.37.—Minorías étnicas e culturais. Racismo e xenofobia. Actitude policial ante a sociedade intercultural.38.—Igualdade de oportunidades de homes e mulleres en Galicia: conceptos básicos; socialización e igualdade; políticas públicas de igualdade de xénero. Violencia contra as mulleres: descrición, plans de erradicación e atención coordinada ás vítimas.39.—A policía na sociedade democrática. O mandato constitucional. Valores que propugna a sociedade democrática. A dignidade da persoa. Sentido ético da prevención e a represión.40.—Deontoloxía policial. Normas que a establecen. A policía como servizo público. Cambados, a 2 de decembro de 2.015.—A Alcaldesa, Fátima Abal Roma.